HR Službeni list Europske unije 141

32010R0178



SLUŽBENI LIST EUROPSKE UNIJE 02.03.2010.

UREDBA KOMISIJE (EU) br. 178/2010

od 2. ožujka 2010.

o izmjeni Uredbe (EZ) br. 401/2006 u pogledu oraščića (kikirikija), ostalih sjemenki uljarica, orašastih plodova, koštica marelica, slatkog korijena i biljnog ulja

(Tekst značajan za EGP)

EUROPSKA KOMISIJA,

uzimajući u obzir Ugovor o funkcioniranju Europske unije,

uzimajući u obzir Uredbu (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjere pridržavanja propisa o hrani i hrani za životinje te pravila o zdravlju i dobrobiti životinja (1), a posebno njezin članak 11. stavak 4.,

budući da:

(1) Uredbom Komisije (EZ) br. 1881/2006 od 19. prosinca 2006. o utvrđivanju najvećih dopuštenih količina određenih kontaminanata u hrani (2) predviđaju se najveće dopuštene količine određenih mikotoksina u određenoj hrani.

(2) Uzorkovanje ima bitnu ulogu za precizno utvrđivanje količina mikotoksina, koji su vrlo heterogeno raspodijeljeni u seriji. Stoga je nužno odrediti opće kriterije s kojima metoda uzorkovanja mora biti u skladu.

(3) Uredbom Komisije (EZ) br. 401/2006 od 23. veljače 2006. o utvrđivanju metoda uzorkovanja i analize za službenu kontrolu razina mikotoksina u hrani (3) određeni su kriteriji uzorkovanja za kontrolu razina mikotoksina.

(4) Potrebno je izmijeniti neke odredbe za uzorkovanje aflatoksina u nekim prehrambenim proizvodima kako bi se uvažio razvoj Codexa Alimentariusa i kako bi se uvažile nedavno određene najveće dopuštene količine mikotoksina za nove kategorije hrane.

(5) Codexom Alimentariusom utvrđen je novi plan uzorkovanja za oraščiće (kikiriki), bademe, lješnjake i pistacije koji su namijenjeni za daljnju preradu te novi plan uzorkovanja za bademe, lješnjake i pistacije koji se mogu odmah konzumirati (4).

(6) Kako bi se olakšala provedba najvećih dopuštenih količina aflatoksina, primjereno je primijeniti odredbe za uzorkovanje predviđene Codexom Alimentariusom za kikiriki, bademe, lješnjake i pistacije namijenjene za daljnju preradu te za druge orašaste plodove namijenjene za daljnju preradu, kao i odredbe za uzorkovanje predviđene Codexom za bademe, lješnjake i pistacije koji se mogu odmah konzumirati te za ostale orašaste plodove i oraščiće (kikiriki) koji se mogu odmah konzumirati. Postupke uzorkovanja za orašaste plodove bi trebalo također primjenjivati i za koštice marelica. Stoga bi trebalo na odgovarajući način izmijeniti dio D Priloga I. Uredbi (EZ) br. 401/2006, tako da se samo za suhe smokve predvidi postupak uzorkovanja koji ostaje neizmijenjen, a u posebnom dijelu Priloga trebalo bi predvidjeti novi postupak uzorkovanja za oraščiće (kikiriki), ostale sjemenke uljarica, koštice marelica i orašaste plodove.

(7) Određene su najveće dopuštene količine za aflatoksine u ostalim sjemenkama uljarica osim oraščića (kikirikija) (5) te za ohratoksin A u začinima, slatkom korijenu i ekstraktu slatkog korijena (6). Primjereno je predvidjeti posebne odredbe uzrokovanja za ove nove kategorije hrane i upućivati na postojeće odredbe gdje je to primjenljivo.

(8) Uzorkovanje biljnih ulja za kontrolu mikotoksina ima posebne karakteristike pa je stoga primjereno predvidjeti posebna pravila uzorkovanja.

(9) Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

DONIJELA JE OVU UREDBU:

Članak 1.

Prilog I. Uredbi (EZ) br. 401/2006 mijenja se kako slijedi:

1. Dio D zamjenjuje se tekstom navedenim u Prilogu I. ovoj Uredbi.

2. U dijelu E, prva rečenica zamjenjuje se sljedećim: „Ova metoda uzorkovanja primjenjuje se za službenu kontrolu najvećih dopuštenih količina određenih za ohratoksin A, aflatoksin B1 i ukupne aflatoksine u začinima.”

3. Dio G zamjenjuje se tekstom navedenim u Prilogu II. ovoj Uredbi.

4. Dodaje se dio K, kako je naveden u Prilogu III. ovoj Uredbi.

Članak 2.

Ova Uredba stupa na snagu desetog dana od dana objave u Službenom listu Europske unije.

Primjenjuje se od dana stupanja na snagu.

Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 2. ožujka 2010. Za Komisiju Predsjednik José Manuel BARROSO

(1) SL L 165, 30.4.2004., str. 1.

(2) SL L 364, 20.12.2006., str. 5.

(3) SL L 70, 9.3.2006., str. 12.

(4) Codex General Standard for Contaminants and Toxins in Foods (CODEX STAN 193-1995) http://www.codexalimentarius.net/ download/standards/17/CXS_193e.pdf

(5) Uredba Komisije (EU) br. 165/2010 od 26. veljače 2010. o izmjeni Uredbe (EZ) br. 1881/2006 o utvrđivanju najvećih dopuštenih količina određenih kontaminanata u hrani, u pogledu aflatoksina (SL L 50, 27.2.2010., str. 8.).

(6) Uredba Komisije (EU) br. 105/2010 od 5. veljače 2010. o izmjeni Uredbe (EZ) br. 1881/2006 o utvrđivanju najvećih dopuštenih količina određenih kontaminanata u hrani, u pogledu okratoksina A (SL L 35, 6.2.2010., str. 7.).

PRILOG I.

„D.1. Metoda uzorkovanja za suhe smokve Ova metoda uzorkovanja upotrebljava se za službenu kontrolu najvećih dopuštenih količina utvrđenih za aflatoksin B1 i ukupne aflatoksine u suhim smokvama. D.1.1. Masa pojedinačnog uzorka Masa pojedinačnog uzorka je oko 300 grama, ako nije drukčije određeno u dijelu D.1. Priloga I. U slučaju serija u maloprodajnim pakiranjima, masa pojedinačnog uzorka ovisi o masi maloprodajnog pakiranja. U slučaju maloprodajnih pakiranja težih od 300 grama, koristi se skupni uzorak čija je masa veća od 30 Kg. Ako je masa jednog maloprodajnog pakiranja znatno veća od 300 grama, tada se kao pojedinačni uzorak uzima 300 grama iz svakog pojedinačnog maloprodajnog pakiranja. To se može učiniti ili tijekom uzimanju uzorka ili u laboratoriju. Međutim, u slučajevima kada bi takva metoda uzorkovanja dovela do neprihvatljivih gospodarskih posljedica koje bi proizišle iz oštećenja serije (radi oblika pakiranja, načina prijevoza itd.), može se primijeniti alternativna metoda uzorkovanja. Primjerice, u slučajevima kada se vrijedan proizvod stavlja na tržište u maloprodajnim pakiranjima od 500 grama ili 1 Kg, skupni se uzorak može dobiti objedinjavanjem određenog broja pojedinačnih uzoraka koji je manji od broja navedenog u tablicama 1., 2. i 3., pod uvjetom da masa skupnog uzorka odgovara zahtijevanoj masi skupnog uzorka navedenoj u tablicama 1., 2. i 3. Ako je masa maloprodajnog pakiranja manja od 300 grama i razlika nije prevelika, jedno se maloprodajno pakiranje smatra jednim pojedinačnim uzorkom, što će rezultirati skupnim uzorkom čija je masa manja od 30 Kg. Ako je masa jednog maloprodajnog pakiranja znatno manja od 300 grama, tada se jedan pojedinačni uzorak sastoji od dvaju ili više maloprodajnih pakiranja, pri čemu se što je više moguće treba približiti masi od 300 grama. D.1.2. Opći prikaz metode uzorkovanja za suhe smokve Tablica 1. Podjela serija u podserije ovisno o proizvodu i masi serije Proizvod Masa serije (tone) Masa ili broj podserija Broj pojedinačnih uzoraka Masa skupnog uzorka (kg) Suhe smokve ≥ 15 15 - 30 tona 100 30 < 15 — 10-100 (1) ≤ 30 D.1.3. Metoda uzorkovanja za suhe smokve (serije ≥ 15 tona) — Pod uvjetom da se podserija može fizički odvojiti, svaka se serija dijeli u podserije u skladu s tablicom 1. Uzimajući u obzir da masa serije nije uvijek točan umnožak mase podserija, masa podserije može premašiti navedenu masu za najviše 20 %. — Svaka se podserija uzorkuje odvojeno, — Broj pojedinačnih uzoraka: 100. — Masa skupnog uzorka = 30 Kg i on se prije mljevenja miješa i dijeli u tri jednaka laboratorijska uzorka po 10 Kg (ova podjela na tri laboratorijska uzorka nije potrebna u slučaju suhih smokava koje se podvrgavaju daljnjem sortiranju ili drugom fizičkom postupku i ako je na raspolaganju oprema pomoću koje se može homogenizirati uzorak težak 30 Kg). — Svaki laboratorijski uzorak mase 10 Kg posebno se sitno samelje i temeljito promiješa, kako bi se postigla potpuna homogenizacija, u skladu s odredbama utvrđenim u Prilogu II. — Ako se gore opisana metoda uzorkovanja ne može izvesti radi neprihvatljivih gospodarskih posljedica koje bi proistekle iz oštećenja serije (radi oblika pakiranja, načina prijevoza itd.) može se primijeniti alternativna metoda uzorkovanja, pod uvjetom da je u najvećoj mogućoj mjeri reprezentativna i da je potpuno opisana i dokumentirana. D.1.4. Metoda uzorkovanja za suhe smokve (serije < 15 tona) Broj pojedinačnih uzoraka koji se moraju uzeti ovisi o masi serije te je najmanje 10 i najviše 100. Brojke u slijedećoj tablici 2. mogu se koristiti za određivanje broja pojedinačnih uzoraka koje treba uzeti te za kasniju podjelu skupnog uzorka. Tablica 2. Broj pojedinačnih uzoraka koje treba uzeti, ovisno o masi serije i broju poddijelova skupnog uzorka Masa serije (tone) Broj pojedinačnih uzoraka Masa skupnog uzorka (kg) (u slučaju maloprodajnih pakiranja, masa skupnog uzorka može se razlikovati – vidjeti točku D.1.1) Broj laboratorijskih uzoraka iz skupnog uzorka ≤ 0,1 10 3 1 (bez podjele) > 0,1 - ≤ 0,2 15 4,5 1 (bez podjele) > 0,2 - ≤ 0,5 20 6 1 (bez podjele) > 0,5 - ≤ 1,0 30 9 (– < 12 Kg) 1 (bez podjele) > 1,0 - ≤ 2,0 40 12 2 > 2,0 - ≤ 5,0 60 18 (– < 24 Kg) 2 > 5,0 - ≤ 10,0 80 24 3 > 10,0 - ≤ 15,0 100 30 3 — Masa skupnog uzorka je ≤ 30 Kg i on se prije mljevenja miješa i dijeli u dva ili tri jednaka laboratorijska uzroka po ≤ 10 Kg (ova podjela na dva ili tri laboratorijska uzorka nije potrebna u slučaju suhih smokava koje se podvrgavaju daljnjem sortiranju ili drugom fizičkom postupku i ako je na raspolaganju oprema pomoću koje se može homogenizirati uzorak težak do 30 Kg). U slučajevima kada je masa skupnog uzorka manja od 30 Kg, skupni se uzorak dijeli u laboratorijske uzorke u skladu sa sljedećim smjernicama: — < 12 Kg: bez podjele na laboratorijske uzorke; — ≥ 12 - < 24 Kg: podjela na dva laboratorijska uzorka; — ≥ 24 Kg: podjela na tri laboratorijska uzorka. — Svaki laboratorijski uzorak posebno se sitno samelje i temeljito promiješa kako bi se postigla potpuna homogenizacija, u skladu s odredbama utvrđenim u Prilogu II. — Ako se gore opisana metoda uzorkovanja ne može izvesti radi neprihvatljivih gospodarskih posljedica koje bi proistekle iz oštećenja serije (radi oblika pakiranja, načina prijevoza itd.) može se primijeniti alternativna metoda uzorkovanja pod uvjetom da je u najvećoj mogućoj mjeri reprezentativna i da je potpuno opisana i dokumentirana. D.1.5. Metoda uzorkovanja za prerađene proizvode i složenu hranu D.1.5.1. Prerađeni proizvodi s vrlo malom masom čestica (homogena raspoređenost onečišćenja aflatoksinom) — Broj pojedinačnih uzoraka: 100; za serije ispod 50 tona broj pojedinačnih uzoraka je 10 do 100, ovisno o masi serije (vidjeti tablicu 3.), Tablica 3. Broj pojedinačnih uzoraka koje treba uzeti, ovisno o masi serije Masa serije (tone) Broj pojedinačnih uzoraka Masa skupnog uzorka (kg) ≤ 1 10 1 > 1 - ≤ 3 20 2 > 3 - ≤ 10 40 4 > 10 - ≤ 20 60 6 > 20 - ≤ 50 100 10 — Masa pojedinačnog uzorka je oko 100 grama. U slučaju serija u maloprodajnim pakiranjima, masa pojedinačnog uzorka ovisi o masi maloprodajnog pakiranja. — Masa skupnog uzorka = 1 do 10 Kg, dobro promiješano. D.1.5.2. Ostali prerađeni proizvodi s relativno velikom veličinom čestica (heterogena raspoređenost onečišćenja aflatoksinom) Metoda uzorkovanja i prihvatljivost kao za suhe smokve (D.1.3. i D.1.4.). D.1.6. Uzorkovanje u fazi maloprodaje Uzorkovanje prehrambenih proizvoda u fazi maloprodaje izvodi se, ako je moguće, u skladu s odredbama utvrđenim u ovom dijelu Priloga I. Ako to nije moguće, mogu se upotrijebiti druge učinkovite metode uzorkovanja u fazi maloprodaje pod uvjetom da one osiguravaju da je skupni uzorak dovoljno reprezentativan za uzorkovanu seriju te da je potpuno opisan i dokumentiran. U svakom slučaju, skupni uzorak mora biti težak najmanje 1 Kg (2). D.1.7. Posebna metoda uzorkovanja za vakuumski pakirane suhe smokve i prerađene proizvode D.1.7.1. Suhe smokve Za serije teške 15 tona ili više uzima se najmanje 50 pojedinačnih uzoraka od kojih se dobiva skupni uzorak mase 30 Kg, a za serije čija je masa manja od 15 tona, uzima se 50 % od broja pojedinačnih uzoraka navedenih u tablici 2., što rezultira skupnim uzorkom čija masa odgovara masi uzorkovane serije (vidjeti tablicu 2.). D.1.7.2. Proizvodi dobiveni od sušenih smokava, s malom veličinom čestica Za serije teške 50 tona ili više uzima se najmanje 25 pojedinačnih uzoraka od kojih se dobiva skupni uzorak mase 10 Kg, a za serije čija je masa manja od 50 tona, uzima se 25 % od broja pojedinačnih uzoraka navedenih u tablici 3., što rezultira skupnim uzorkom čija masa odgovara masi uzorkovane serije (vidjeti tablicu 3.). D.1.8. Prihvaćanje serije ili podserije Za suhe smokve podvrgnute sortiranju ili drugom fizičkom postupku: — prihvaća se ako je skupni uzorak ili prosjek laboratorijskih uzoraka u skladu s najvećom dopuštenom količinom, uzimajući u obzir korekciju za iskorištenje i mjernu nesigurnost, — ne prihvaća se ako skupni uzorak ili prosjek laboratorijskih uzoraka nedvojbeno premašuje najveću dopuštenu količinu, uzimajući u obzir korekciju za iskorištenje i mjernu nesigurnost, Za suhe smokve namijenjene izravnoj prehrani ljudi: — prihvaća se ako ni jedan od laboratorijskih uzoraka ne premašuje najveću dopuštenu količinu, uzimajući u obzir korekciju za iskorištenje i mjernu nesigurnost, — ne prihvaća se ako jedan ili više laboratorijskih uzoraka nedvojbeno premašuju najveću dopuštenu količinu, uzimajući u obzir korekciju za iskorištenje i mjernu nesigurnost. U slučajevima kada je masa skupnog uzorka 12 Kg ili manje: — prihvaća se ako je laboratorijski uzorak u skladu s najvećom dopuštenom količinom, uzimajući u obzir korekciju za iskorištenje i mjernu nesigurnost, — ne prihvaća se ako laboratorijski uzorak nedvojbeno premašuje najveću dopuštenu količinu, uzimajući u obzir korekciju za iskorištenje i mjernu nesigurnost. D.2. Metoda uzorkovanja za oraščiće (kikiriki), druge sjemenke uljarica, koštice marelica i orašaste plodove Ova metoda uzorkovanja upotrebljava se za službenu kontrolu najvećih dopuštenih količina utvrđenih za aflatoksin B1 i ukupne aflatoksine u oraščićima (kikirikiju), drugim sjemenkama uljarica, košticama marelica i orašastim plodovima. D.2.1. Masa pojedinačnog uzorka Masa pojedinačnog uzorka je oko 200 grama, ako nije drukčije određeno u dijelu D.2. Priloga I. U slučaju serija u maloprodajnim pakiranjima, masa pojedinačnog uzorka ovisi o masi maloprodajnog pakiranja. U slučaju maloprodajnih pakiranja težih od 200 grama, koristi se skupni uzorak čija je masa veća od 20 Kg. Ako je masa jednog maloprodajnog pakiranja znatno veća od 200 grama, tada se kao pojedinačni uzorak uzima 200 grama iz svakog pojedinačnog maloprodajnog pakiranja. To se može učiniti ili tijekom uzimanju uzorka ili u laboratoriju. Međutim, u slučajevima kada bi takva metoda uzorkovanja dovela do neprihvatljivih gospodarskih posljedica koje bi proizišle iz oštećenja serije (radi oblika pakiranja, načina prijevoza itd.), može se primijeniti alternativna metoda uzorkovanja. Primjerice, u slučajevima kada se vrijedan proizvod stavlja na tržište u maloprodajnim pakiranjima od 500 grama ili 1 Kg, skupni se uzorak može dobiti objedinjavanjem određenog broja pojedinačnih uzoraka koji je manji od broja navedenog u tablicama 1., 2. i 3., pod uvjetom da masa skupnog uzorka odgovara zahtijevanoj masi skupnog uzorka navedenoj u tablicama 1., 2. i 3. Ako je masa maloprodajnog pakiranje manja od 200 grama i razlika nije prevelika, jedno se maloprodajno pakiranje smatra jednim pojedinačnim uzorkom, što će rezultirati skupnim uzorkom čija je masa manja od 20 Kg. Ako je masa jednog maloprodajnog pakiranja znatno manja od 200 grama, tada se jedan pojedinačni uzorak sastoji od dvaju ili više maloprodajnih pakiranja, pri čemu se što je više moguće treba približiti masi od 200 grama. D.2.2. Opći prikaz metode uzorkovanja za oraščiće (kikiriki), ostale sjemenke uljarica, koštice marelica i orašaste plodove Tablica 1. Podjela serija u podserije ovisno o proizvodu i masi serije Proizvod Masa serije (tone) Masa ili broj podserija Broj pojedinačnih uzoraka Masa skupnog uzorka (kg) Oraščići (kikiriki), ostale sjemenke uljarica, koštice marelica i orašasti plodovi ≥ 500 100 tona 100 20 > 125 i < 500 5 podserija 100 20 ≥ 15 i ≤ 125 25 tona 100 20 < 15 — 10 - 100 (3) ≤ 20 D.2.3. Metoda uzorkovanja za oraščiće (kikiriki), ostale sjemenke uljarica, koštice marelica i orašaste plodove (serije ≥ 15 tona) — Pod uvjetom da se podserija može fizički odvojiti, svaka se serija dijeli u podserije u skladu s tablicom 1. Uzimajući u obzir da masa serije nije uvijek točan umnožak mase podserija, masa podserije može premašiti navedenu masu za najviše 20 %. — Svaka se podserija uzorkuje odvojeno. — Broj pojedinačnih uzoraka: 100. — Masa skupnog uzorka = 20 Kg, i on se prije mljevenja miješa i dijeli u dva jednaka laboratorijska uzorka po 10 Kg (ova podjela na dva laboratorijska uzorka nije potrebna u slučaju oraščića (kikirikija), ostalih sjemenki uljarica, koštica marelica i orašastih plodova koji se podvrgavaju daljnjem sortiranju ili drugom fizičkom postupku i ako je na raspolaganju oprema pomoću koje se može homogenizirati uzorak težak 20 Kg.). — Svaki laboratorijski uzorak mase 10 Kg posebno se sitno samelje i temeljito promiješa, kako bi se postigla potpuna homogenizacija, u skladu s odredbama utvrđenim u Prilogu II. — Ako se gore opisana metoda uzorkovanja ne može izvesti radi gospodarskih posljedica koje bi proistekle iz oštećenja serije (radi oblika pakiranja, načina prijevoza itd.) može se primijeniti alternativna metoda uzorkovanja, pod uvjetom da je u najvećoj mogućoj mjeri reprezentativna i da je potpuno opisana i dokumentirana. D.2.4. Metoda uzorkovanja za oraščiće (kikiriki), ostale sjemenke uljarica, koštice marelica i orašaste plodove (serije < 15 tona) Broj pojedinačnih uzoraka koje treba uzeti ovisi o masi serije te je najmanje 10 i najviše 100. Brojke u slijedećoj tablici 2. mogu se koristiti za određivanje broja pojedinačnih uzoraka koje treba uzeti te za kasniju podjelu skupnog uzorka. Tablica 2. Broj pojedinačnih uzoraka koje treba uzeti, ovisno o masi serije i broju poddijelova skupnog uzorka Masa serije (tone) Broj pojedinačnih uzoraka Masa skupnog uzorka (kg) (u slučaju maloprodajnih pakiranja, masa skupnog uzorka može se razlikovati – vidjeti točku D.2.1.) Broj laboratorijskih uzoraka iz skupnog uzorka ≤ 0,1 10 2 1 (bez podjele) > 0,1 - ≤ 0,2 15 3 1 (bez podjele) > 0,2 - ≤ 0,5 20 4 1 (bez podjele) > 0,5 - ≤ 1,0 30 6 1 (bez podjele) > 1,0 - ≤ 2,0 40 8 (– < 12 Kg) 1 (bez podjele) > 2,0 - ≤ 5,0 60 12 2 > 5,0 - ≤ 10,0 80 16 2 > 10,0 - ≤ 15,0 100 20 2 — Masa skupnog uzorka je ≤ 20 Kg i on se prije mljevenja miješa i prema potrebi dijeli u dva jednaka laboratorijska uzroka po ≤ 10 Kg (ova podjela u dva laboratorijska uzorka nije potrebna ako se radi o oraščićima (kikirikiju), ostalim sjemenkama uljarica, košticama marelica i orašastim plodovima koji se podvrgavaju daljnjem sortiranju ili drugom fizičkom postupku i ako je na raspolaganju oprema pomoću koje se može homogenizirati uzorak težak do 20 Kg). U slučajevima kada je masa skupnog uzorka manja od 20 Kg, skupni se uzorak dijeli u laboratorijske uzorke u skladu sa sljedećim smjernicama: — < 12 Kg: bez podjele na laboratorijske uzorke. — ≥ 12 Kg: podjela na dva laboratorijska uzorka. — Svaki laboratorijski uzorak posebno se sitno samelje i temeljito promiješa kako bi se postigla potpuna homogenizacija, u skladu s odredbama utvrđenim u Prilogu II. — Ako se gore opisana metoda uzorkovanja ne može izvesti radi neprihvatljivih gospodarskih posljedica koje bi proistekle iz oštećenja serije (radi oblika pakiranja, načina prijevoza itd.) može se primijeniti alternativna metoda uzorkovanja pod uvjetom da je u najvećoj mogućoj mjeri reprezentativna i da je potpuno opisana i dokumentirana. D.2.5. Metoda uzorkovanja za prerađene proizvode, osim biljnih ulja, i za složenu hranu D.2.5.1. Prerađeni proizvodi (osim biljnih ulja) s malom veličinom čestica, npr. brašno, maslac od kikirikija (homogena raspoređenost onečišćenja aflatoksinom) — Broj pojedinačnih uzoraka: 100; za serije ispod 50 tona broj pojedinačnih uzoraka je od 10 do 100, ovisno o masi serije (vidjeti tablicu 3.). Tablica 3. Broj pojedinačnih uzoraka koje treba uzeti, ovisno o masi serije Masa serije (tone) Broj pojedinačnih uzoraka Masa skupnog uzorka (kg) ≤ 1 10 1 > 1 - ≤ 3 20 2 > 3 - ≤ 10 40 4 > 10 - ≤ 20 60 6 > 20 - ≤ 50 100 10 — Masa pojedinačnog uzorka je oko 100 grama. U slučaju serija u maloprodajnim pakiranjima, masa pojedinačnog uzorka ovisi o masi maloprodajnog pakiranja. — Masa skupnog uzorka = 1 - 10 Kg, dobro promiješano. D.2.5.2. Prerađeni proizvodi s relativno velikom veličinom čestica (heterogena raspoređenost onečišćenja aflatoksinom) Metoda uzorkovanja i prihvatljivost kao za oraščiće (kikiriki), druge sjemenke uljarica, koštice marelica i orašaste plodove (D.2.3. i D.2.4.). D.2.6. Uzorkovanje u fazi maloprodaje Uzorkovanje prehrambenih proizvoda u fazi maloprodaje izvodi se, ako je moguće, u skladu s odredbama utvrđenim u ovom dijelu Priloga I. Ako to nije moguće, mogu se upotrijebiti druge učinkovite metode uzorkovanja u fazi maloprodaje pod uvjetom da one osiguravaju da je skupni uzorak dovoljno reprezentativan za uzorkovanu seriju te da je u potpunosti opisan i dokumentiran. U svakom slučaju, skupni uzorak mora biti težak najmanje 1 Kg (2). D.2.7. Posebna metoda uzorkovanja za vakuumski pakirane oraščiće (kikiriki), ostale sjemenke uljarica, koštice marelica i orašaste plodove te prerađene proizvode D.2.7.1. Pistacije, oraščići (kikiriki), brazilski oraščići Za serije teške 15 tona ili više uzima se najmanje 50 pojedinačnih uzoraka od kojih se dobiva skupni uzorak mase 20 Kg, a za serije čija je masa manja od 15 tona, uzima se 50 % od broja pojedinačnih uzoraka navedenih u tablici 2., što rezultira skupnim uzorkom čija masa odgovara masi uzorkovane serije (vidjeti tablicu 2.). D.2.7.2. Koštice marelica, orašasti plodovi osim pistacija i brazilskog oraščića, ostale sjemenke uljarica Za serije teške 15 tona ili više uzima se najmanje 25 pojedinačnih uzoraka od kojih se dobiva skupni uzorak mase 20 Kg, a za serije čija je masa manja od 15 tona, uzima se 25 % od broja pojedinačnih uzoraka navedenih u tablici 2., što rezultira skupnim uzorkom čija masa odgovara masi uzorkovane serije (vidjeti tablicu 2.). D.2.7.3. Proizvodi dobiveni od orašastih plodova, koštica marelica i oraščića (kikirikija) s malom veličinom čestica Za serije teške 50 tona ili više uzima se najmanje 25 pojedinačnih uzoraka od kojih se dobiva skupni uzorak mase 10 Kg, a za serije čija je masa manja od 50 tona, uzima se 25 % od broja pojedinačnih uzoraka navedenih u tablici 3., što rezultira skupnim uzorkom čija masa odgovara masi uzorkovane serije (vidjeti tablicu 3.). D.2.8. Prihvaćanje serije ili podserije Za oraščiće (kikiriki), ostale sjemenke uljarica, koštice marelica i orašaste plodove koji se podvrgavaju sortiranju ili drugom fizičkom postupku: — prihvaća se ako je skupni uzorak ili prosjek laboratorijskih uzoraka u skladu s najvećom dopuštenom količinom, uzimajući u obzir korekciju za iskorištenje i mjernu nesigurnost, — ne prihvaća se ako skupni uzorak ili prosjek laboratorijskih uzoraka nedvojbeno premašuje najveću dopuštenu količinu, uzimajući u obzir korekciju za iskorištenje i mjernu nesigurnost, Za oraščiće (kikiriki), ostale sjemenke uljarica, koštice marelica i orašaste plodove namijenjene izravnoj prehrani ljudi: — prihvaća se ako ni jedan od laboratorijskih uzoraka ne premašuje najveću dopuštenu količinu, uzimajući u obzir korekciju za iskorištenje i mjernu nesigurnost, — ne prihvaća se ako jedan ili oba laboratorijska uzorka nedvojbeno premašuju najveću dopuštenu količinu, uzimajući u obzir korekciju za iskorištenje i mjernu nesigurnost. U slučajevima kada je masa skupnog uzorka 12 Kg ili manje: — prihvaćaju se ako je laboratorijski uzorak u skladu s najvećom dopuštenom količinom, uzimajući u obzir korekciju za iskorištenje i mjernu nesigurnost, — ne prihvaća se ako laboratorijski uzorak nedvojbeno premašuje najveću dopuštenu količinu, uzimajući u obzir korekciju za iskorištenje i mjernu nesigurnost.

(1) Ovisno o masi serije – vidjeti tablicu 2. ovog dijela D.1. ovog Priloga.

(2) U slučaju da je dio koji treba uzorkovati toliko mali da je nemoguće dobiti skupni uzorak od 1 Kg, tada masa skupnog uzorka može biti manja od 1 Kg.”

(3) Ovisno o masi serije – vidjeti tablicu 2. ovog dijela D.2. ovog Priloga.

PRILOG II.

„G. METODA UZORKOVANJA ZA KAVU, PROIZVODE OD KAVE, SLATKI KORIJEN I EKSTRAKT SLATKOG KORIJENA Ova metoda uzorkovanja upotrebljava se za službenu kontrolu najvećih dopuštenih količina utvrđenih za ohratoksin A u prženoj kavi u zrnu, mljevenoj prženoj kavi, topljivoj kavi, slatkom korijenu i ekstraktu slatkog korijena. G.1. Masa pojedinačnog uzorka Masa pojedinačnog uzorka je oko 100 grama, ako nije drukčije određeno u ovom dijelu G Priloga I. U slučaju serija u maloprodajnim pakiranjima, masa pojedinačnog uzorka ovisi o masi maloprodajnog pakiranja. U slučaju maloprodajnih pakiranja težih od 100 grama, koristi se skupni uzorak čija je masa veća od 10 Kg. Ako je masa jednog maloprodajnog pakiranja znatno veća od 100 grama, tada se kao pojedinačni uzorak uzima 100 grama iz svakog pojedinačnog maloprodajnog pakiranja. To se može učiniti ili tijekom uzimanju uzorka ili u laboratoriju. Međutim, u slučajevima kada bi takva metoda uzorkovanja dovela do neprihvatljivih gospodarskih posljedica koje bi proizišle iz oštećenja serije (radi oblika pakiranja, načina prijevoza itd.), može se primijeniti alternativna metoda uzorkovanja. Primjerice, u slučajevima kada se vrijedan proizvod stavlja na tržište u maloprodajnim pakiranjima od 500 grama ili 1 Kg, skupni se uzorak može dobiti objedinjavanjem određenog broja pojedinačnih uzoraka koji je manji od broja navedenog u tablicama 1. i 2., pod uvjetom da masa skupnog uzorka odgovara zahtijevanoj masi skupnog uzorka navedenoj u tablicama 1. i 2. Ako je masa maloprodajnog pakiranja manja od 100 grama i razlika nije prevelika, jedno se maloprodajno pakiranje smatra jednim pojedinačnim uzorkom, što će rezultirati skupnim uzorkom čija je masa manja od 10 Kg. Ako je masa jednog maloprodajnog pakiranja znatno manja od 100 grama, tada se jedan pojedinačni uzorak sastoji od dvaju ili više maloprodajnih pakiranja, pri čemu se što je više moguće treba približiti masi od 100 grama. G.2. Opći prikaz metode uzorkovanja za prženu kavu, mljevenu prženu kavu, topljivu kavu, slatki korijen i ekstrakt slatkog korijena Tablica 1. Podjela serija u podserije ovisno o proizvodu i masi serije Proizvod Masa serije (tone) Masa ili broj podserija Broj pojedinačnih uzoraka Masa skupnog uzorka (kg) Pržena kava u zrnu, mljevena pržena kava, topljiva kava, slatki korijen i ekstrakt slatkog korijena ≥ 15 15 – 30 tona 100 10 < 15 — 10 - 100 (1) 1 - 10 G.3. Metoda uzorkovanja za pržena zrna kave, mljevenu prženu kavu, topljivu kavu, slatki korijen i ekstrakt slatkog korijena (serije ≥ 15 tona) — Pod uvjetom da se podserija može fizički odvojiti, svaka se serija dijeli u podserije u skladu s tablicom 1. Uzimajući u obzir da masa serije nije uvijek točan umnožak mase podserija, masa podserije može premašiti navedenu masu za najviše 20 %. — Svaka se podserija uzorkuje odvojeno. — Broj pojedinačnih uzoraka: 100. — Masa skupnog uzorka = 10 Kg. — Ako se gore opisana metoda uzorkovanja ne može izvesti radi neprihvatljivih gospodarskih posljedica koje bi proistekle iz oštećenja serije (radi oblika pakiranja, načina prijevoza itd.) može se primijeniti alternativna metoda uzorkovanja, pod uvjetom da je u najvećoj mogućoj mjeri reprezentativna i da je potpuno opisana i dokumentirana. G.4. Metoda uzorkovanja za pržena zrna kave, mljevenu prženu kavu, topljivu kavu, slatki korijen i ekstrakt slatkog korijena (serije < 15 tona) Za pržena zrna kave, mljevenu prženu kavu, topljivu kavu, slatki korijen i ekstrakt slatkog korijena ispod 15 tona, plan uzorkovanja obuhvaća od 10 do 100 pojedinačnih uzoraka, ovisno o masi serije, što rezultira skupnim uzorkom mase od 1 do 10 Kg. Brojke u slijedećoj tablici mogu se upotrijebiti za određivanje broja pojedinačnih uzoraka koje treba uzeti. Tablica 2. Broj pojedinačnih uzoraka koje treba uzeti, ovisno o masi serije prženih zrna kave, mljevene pržene kave, topljive kave, slatkog korijena i ekstrakta slatkog korijena Masa serije (tone) Broj pojedinačnih uzoraka Masa skupnog uzorka (kg) ≤ 0,1 10 1 > 0,1 - ≤ 0,2 15 1,5 > 0,2 - ≤ 0,5 20 2 > 0,5 - ≤ 1,0 30 3 > 1,0 - ≤ 2,0 40 4 > 2,0 - ≤ 5,0 60 6 > 5,0 - ≤ 10,0 80 8 > 10,0 - ≤ 15,0 100 10 G.5. Metoda uzorkovanja za vakuumska pakiranja prženih zrna kave, mljevene pržene kave, topljive kave, slatkog korijena i ekstrakta slatkog korijena Za serije teške 15 tona ili više uzima se najmanje 25 pojedinačnih uzoraka od kojih se dobiva skupni uzorak mase 10 Kg, a za serije čija je masa manja od 15 tona, uzima se 25 % od broja pojedinačnih uzoraka navedenih u tablici 2., što rezultira skupnim uzorkom čija masa odgovara masi uzorkovane serije (vidjeti tablicu 2.). G.6. Uzorkovanje u fazi maloprodaje Uzorkovanje prehrambenih proizvoda u fazi maloprodaje izvodi se, ako je moguće, u skladu s odredbama utvrđenim u ovom dijelu Priloga I. Ako to nije moguće, može se upotrijebiti alternativna metoda uzorkovanja u fazi maloprodaje pod uvjetom da osigurava da je skupni uzorak dovoljno reprezentativan za uzorkovanu seriju te da je u potpunosti opisan i dokumentiran. U svakom slučaju, skupni uzorak mora biti težak najmanje 1 Kg (2). G.7. Prihvaćanje serije ili podserije — prihvaća se ako je laboratorijski uzorak u skladu s najvećom dopuštenom količinom, uzimajući u obzir korekciju za iskorištenje i mjernu nesigurnost, — ne prihvaća se ako laboratorijski uzorak nedvojbeno premašuje najveću dopuštenu količinu, uzimajući u obzir korekciju za iskorištenje i mjernu nesigurnost.

(1) Ovisno o masi serije – vidjeti tablicu 2. ovog dijela ovog Priloga.

(2) U slučaju da je dio koji treba uzorkovati toliko mali da je nemoguće dobiti skupni uzorak od 1 Kg, tada masa skupnog uzorka može biti manja od 1 Kg.”

PRILOG III.

„K. METODA UZORKOVANJA ZA BILJNA ULJA Ova metoda uzorkovanja upotrebljava se za službenu kontrolu najvećih dopuštenih količina utvrđenih za mikotoksine, posebno aflatoksin B1, ukupni aflatoksin i zearalenon, u biljnim uljima. K.1. Metoda uzorkovanja za biljna ulja — Masa pojedinačnog uzorka je najmanje oko 100 grama (ml) (ovisno o prirodi pošiljke, npr. ako se radi o biljnom ulju u rasutom teretu, treba uzeti najmanje 3 pojedinačna uzorka od oko 350 ml), što rezultira skupnim uzorkom od najmanje 1 Kg (litre). — Najmanji broj pojedinačnih uzoraka koje treba uzeti iz serije mora biti u skladu s tablicom 1. Neposredno prije uzorkovanja, seriju treba što temeljitije promiješati, bilo ručno bilo mehanički. Tako se može pretpostaviti da je u danoj serije aflatoksin homogeno raspoređen, pa je stoga za oblikovanje skupnog uzorka dovoljno iz serije uzeti tri jednokratna uzorka. Tablica 1. Najmanji broj pojedinačnih uzoraka koje treba uzeti iz serije Oblik pakiranja Masa serije (u kg) Volumen serije (u litrama) Najmanji broj pojedinačnih uzoraka koje treba uzeti U rasutom stanju (1) — 3 Paketi ≤ 50 3 Paketi > 50 do 500 5 Paketi > 500 10

Tablica 2. Podjela serija u podserije ovisno o masi serije Proizvod Masa serije (tone) Masa ili broj podserija Najmanji broj pojedinačnih uzoraka Najmanja masa skupnog uzorka (kg) Biljna ulja ≥ 1 500 500 tona 3 1 > 300 i < 1 500 3 podserije 3 1 ≥ 50 i ≤ 300 100 tona 3 1 < 50 — 3 1 K.2. Metoda uzorkovanja za biljna ulja u fazi maloprodaje Uzorkovanje prehrambenih proizvoda u fazi maloprodaje izvodi se, ako je moguće, u skladu s odredbama utvrđenim u ovom dijelu Priloga I. Ako to nije moguće, mogu se upotrijebiti druge učinkovite metode uzorkovanja u fazi maloprodaje, pod uvjetom da osiguravaju da je skupni uzorak dovoljno reprezentativan za uzorkovanu seriju te da je u potpunosti opisan i dokumentiran. U svakom slučaju, skupni uzorak mora biti težak najmanje 1 Kg (2). K.3. Prihvaćanje serije ili podserije — prihvaća se ako je laboratorijski uzorak u skladu s najvećom dopuštenom količinom, uzimajući u obzir korekciju za iskorištenje i mjernu nesigurnost, — ne prihvaća se ako laboratorijski uzorak nedvojbeno premašuje najveću dopuštenu količinu, uzimajući u obzir korekciju za iskorištenje i mjernu nesigurnost.

(1) Pod uvjetom da se podserija može fizički odvojiti, velike pošiljke/serije biljnog ulja u rasutom stanju dijele se na podserije, kako je predviđeno u tablici 2. u ovom dijelu.

(2) U slučaju da je dio koji treba uzorkovati toliko mali da je nemoguće dobiti skupni uzorak od 1 Kg, tada masa skupnog uzorka može biti manja od 1 Kg.”